
Številka: 	110-68/2026-6250-1
Datum: 		28. 8. 2026

Na podlagi 4. točke prvega odstavka 76. člena v povezavi z drugim odstavkom 78. člena Zakona o javnih uslužbencih (Uradni list RS, 32/25 – ZJU-1, v nadaljevanju: ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I)


[bookmark: _Hlk211433511]Svetovalec (šifra DM 160), v Oddelku za javne listine, za določen čas 4 mesece in s polnim delovnim časom (40 ur tedensko).

Kandidati, ki se bodo prijavili na prosto delovno mesto, morajo izpolnjevati naslednje pogoje:

· končano najmanj specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) ali najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
· 7 mesecev delovnih izkušenj,
· znanje slovenskega jezika,
· opravljeno obvezno usposabljanje za imenovanje v naziv,
· opravljen strokovni izpit iz upravnega postopka druge stopnje,
· državljanstvo Republike Slovenije,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.


Skladno s 13. točko 6. člena ZJU-1 se kot delovne izkušnje šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;

Drugi odstavek 62. člena Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25 in 1083/26) določa, da se za delovna mesta ali nazive, za katere se ne zahteva izobrazba, pridobljena po študijskem programu druge stopnje, ali izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij, se predpisane delovne izkušnje skrajšajo za tretjino če naloge na tem delovnem mestu opravlja javni uslužbenec, ki ima izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Predpisane delovne izkušnje za nazive VIII. stopnje se pod istimi pogoji skrajšajo na sedem mesecev.

Pri izbranem kandidatu se bo preverjalo, ali ima opravljen strokovni izpit iz upravnega postopka. 
Naloge delovnega mesta:

· vodenje in odločanje v zahtevnih upravnih postopkih na I. stopnji v okviru pooblastil,
· opravljanje upravnih in drugih nalog podobne zahtevnosti,
· delo na okencu
· delo na krajevnih uradih in sedežu upravne enote.

Prednost pri izbiri bodo imeli kandidati s poznavanjem IS KRPAN.

Prijava mora biti obvezno oddana na predpisanem obrazcu Vloga za zaposlitev, ki je sestavni del javne objave. Prijava mora vsebovati:

1. Pisno izjavo kandidata o izpolnjevanju pogoja zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena.
2. Pisno izjavo kandidata o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto;
3. Pisno izjavo o izpolnjevanju pogoja opravljenega strokovnega izpita iz upravnega postopka.
4. Pisno izjavo o izpolnjevanju pogoja opravljenega obveznega usposabljanja za imenovanje v naziv.
5. Pisno izjavo kandidata, da:
· je državljan Republike Slovenije,
· [bookmark: _Hlk200532895]ima znanje uradnega jezika,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
6. Pisno izjavo, da za namen tega natečajnega postopka dovoljuje Upravni enoti Šmarje pri Jelšah pridobitev podatkov iz 5. točke iz uradnih evidenc;
7. Pisno izjavo kandidata, da je seznanjen in dovoljuje, da bo Upravna enota Šmarje pri Jelšah podatke, ki jih je kandidat navedel v prijavi za prosto delovno mesto, obdelovala za namen izvedbe javnega natečaja.

V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.   

Izbrani kandidat bo delo opravljal na uradniškem delovnem mestu svetovalec (šifra DM 160), brez imenovanja v naziv, pravice oziroma obveznosti pa se mu določijo glede na uradniški naziv svetovalec III, katerega izhodiščni plačni razred je 17., kar znaša 2.030,25 eurov bruto (pri čemer se pravica do izplačila osnovne plače v vrednosti tega plačnega razreda pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju). Na dan 28. 8. 2026 znaša bruto plača 1.828,45 EUR.

Z izbranim kandidatom bo sklenjeno delovno razmerje za določen čas do 20. 12. 2026 in s polnim delovnim časom (40 ur tedensko). Izbrani kandidat bo delo opravljal v prostorih Upravne enote Šmarje pri Jelšah, Aškerčev trg 11, 3240 Šmarje pri Jelšah.

Način prijave: Kandidat vloži prijavo v pisni obliki na priloženem obrazcu z izpolnjenimi vsemi rubrikami, vključno z izpolnjeno in podpisano izjavo o izpolnjevanju pogojev, ki jo pošlje v zaprti ovojnici z označbo: "za prosto delovno mesto svetovalec šifra DM 160«, na naslov Upravna enota Šmarje pri Jelšah, Aškerčev trg 11, 3240 Šmarje pri Ješah in sicer v roku 3 dni po objavi na osrednjem spletnem mestu državne uprave  www.gov.si in Zavodu Republike Slovenije za zaposlovanje. Za pisno obliko prijave šteje tudi elektronska oblika, poslana na elektronski naslov: ue.smarje@gov.si, pri čemer veljavnost prijave ni pogojena z elektronskim podpisom.

Če kandidat v prijavi navede elektronski naslov, se šteje, da ga je podal za namen komunikacije v izbirnem postopku ter za namen obveščanja o izbiri oziroma ne izbiri. V primeru, da kandidat prijavo poda v elektronski obliki, se kandidata obvešča na elektronski naslov, s katerega je bila poslana prijava, v kolikor za namen obveščanja izrecno ne navede drugega elektronskega naslova.

Kandidati bodo o izbiri oz. ne izbiri pisno obveščeni.

Informacije o izvedbi javne objave daje Mateja Zorin, na tel: 03 817 17 28, o vsebini dela pa Nataša Užmah Samec 03 817 17 22.

V besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.


                                                                            mag. Jasna Junkar
                                                                            načelnica                           
